Ko‘ksaroy qarorgohida Qirg‘iziston Respublikasi Prezidentini rasmiy kutib olish marosimi bo‘ldi. Bu haqda prezident rasmiy saytida xabar berilgan. Oliy martabali mehmon sharafiga faxriy qorovul saf tortdi. Foto: Qirg‘iziston prezidenti matbuot xizmati Shavkat Mirziyoyev va Almazbek Atamboyev shohsupaga ko‘tarildilar. O‘zbekiston va Qirg‘izistonning davlat madhiyalari yangradi. Prezidentlar faxriy qorovul safi oldidan o‘tdilar. Foto: Qirg‘iziston prezidenti matbuot xizmati Shundan so‘ng davlat rahbarlarining tor doiradagi uchrashuvi boshlandi. Muloqotda mamlakatlarimiz o‘rtasidagi o‘zaro manfaatli hamkorlikni yanada rivojlantirish istiqbollari muhokama qilinishi, tomonlarni qiziqtirgan mintaqaviy va xalqaro masalalar yuzasidan fikr almashilishi rejalashtirilgan.